text: Quels armes orent li V roi
   Deviserai, si com je croi.
   À droit, si com l'ai entendu,
   Garsianis portoit l'escu
   Dyaspré de vert et de jaune,
   À une noire teste d'aune ;
   Et la teste estoit coronnée
   D'une coronne à point ouvrée
   PageV01P024
   De gueules, qui bien i séoit.
   Et Agambars li Lons portoit
   L'escu d'or palé de vermeill.
   En toute l'ost n'ot son pareill
   De longueur ne de grande taille ;
   Cil desiroit moult la bataille.
   De gueules et de vert partis
   Ert li escus Bondart le Gris,
   Et i avoit d'or I lion
   Passant, à teste de mouton.
   Armes portoit moult desguisées
   Sormans li Rous, mais devisées
   Les vous arai assez briément :
   L’escu d'or à I vert serpent
   Portoit, et ot eles vermeilles
   Li serpens, et bleues oreilles ;
   Et ot aussi la teste bleue,
   Et ot blans piés et noire keue :
   Folio4r
   C'erent ses armes, vraiement.
   Galdas des Mons l'escu d'argent
   Portoit, à trois coronnes noires,
   À I ourle de verdes poires.
  